Document ID: 31981R1620

*****
ΚΑΝΟΝΙΣΜΟΣ (ΕΟΚ) αριθ. 1620/81 ΤΗΣ ΕΠΙΤΡΟΠΗΣ
της 15ης Ιουνίου 1981
περί κατατάξεως εμπορευμάτων στη διάκριση 87.01 Β του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 3,
Εκτιμώντας:
ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις για την κατάταξη των αυτοκινήτων μηχανών για δασοκομική χρήση, οι οποίες είναι δυνατό να εφαδιασθούν με διάφορα εξαρτήματα για την εκτέλεση υλοτομικών εργασιών, όπως ανύψωση, μετακίνηση, έλξη, ώθηση, φόρτωση, εκφόρτωση, αποφλοίωση και κατά μήκος κοπή ξυλείας·
ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 853/81 (3), περιλαμβάνει στην κλάση 84.22 τις μηχανές ανυψώσεως, φορτώσεως, εκφορτώσεως και μετακινήσεως, στην κλάση 84.23 τις μηχανές και συσκευές δι' εξορύξεις, χωματισμούς και εκσκαφές, στην κλάση 84.28 έτερες μηχανές και συσκευές για τη γεωργία, και στην κλάση 87.01 τους ελκυστήρες, συμπεριλαμβανομένων και των ελκυστήρων-εξελίκτρων·
ότι οι εν λόγω κλάσεις είναι δυνατό να ληφθούν υπόψη για την κατάταξη των προαναφερθεισών μηχανών·
ότι, στη σημείωση 1 του κεφαλαίου 87, ως ελκυστήρες θεωρούνται κατά την έννοια του εν λόγω κεφαλαίου καί, ιδίως της κλάσεως 87.01, τα μετά κινητήρος οχήματα, τα οποία έχουν κυρίως κατασκευασθεί για να έλκουν ή να ωθούν έτερα μηχανήματα, οχήματα ή φορτία·
ότι οι κινούμενες βάσεις, οι οποίες αποτελούν ενιαίο σύνολο με τις μηχανές που έχουν σχεδιασθεί για την εκτέλεση μιας από τις εργασίες που περιγράφονται στις κλάσεις 84.22, 84.23 και 84.28, και επιπροσθέτως της έλξεως ή της ωθήσεως, αποκλείονται της κλάσεως 87.01·
ότι, εν τούτοις, αν οι προαναφερθείσες μηχανές είναι δυνατό να εκτελούν διάφορες εργασίες, αναλόγως των εξαρτημάτων με τα οποία είναι εφαδιασμένες, ουσιαστικά εξακολουθούν να μην είναι λιγότερο προορισμένες για την έλξη ή την ώθηση φορτίων καί, συνεπώς, δεν είναι δυνατό να χαρακτηρισθούν ως μηχανές ειδικά προορισμένες για την εκτέλεση των εργασιών που αναφέρονται στις κλάσεις 84.22 ή 84.23 ή ακόμη στην κλάση 84.28·
ότι, συνεπώς, οι εν λόγω μηχανές πρέπει να καταταγοσυν στην κλάση 87.01· ότι δεν είναι δυνατό να προορίζοντι για την εκτέλεση των εργασιών που εκτελούνται συνήθως, από τους ελκυστήρες δασών· ότι, για τον λόγο αυτό, πρέπει να καταταγούν στη διάκριση 87.01 Β·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αυτοκίνητες μηχανές που προορίζονται ειδικά για δασονομική χρήση και που είναι δυνατό να εφοδιασθούν με διάφορα εξαρτήματα ώστε να είναι σε θέση να εκτελούν ορισμένες εργασίες, όπως ανύψωση, μετακίνηση, έλξη, ώθηση, φόρτωση, εκφόρτωση, αποφλοίωση και κατά μήκος κοπή ξυλείας, κατατάσσονται στο Κοινό Δασμολόγιο στη διάκριση:
87.01 Ελκυστήρες, συμπεριλαμβανομένων και των ελκυστήρων-εξελίκτρων:
Β. Γεωργικοί ελκυστήρες (εξαιρέσει των χειροδηγουμένων ελκυστήρων) και ελκυστήρες δασών, τροχοφόροι.
Άρθρο 2
Ο παρών κανονισμός αρχίζει να ισχύει την 42η ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 15 Ιουνίου 1981.

Labels: 3
6